కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ప్రిన్స్ వద్దన్నాడు... సూర్య హిట్ కొట్టాడు
మహేష్ బాబు వద్దన్న సినిమాలే సూర్యకి కలిసొస్తున్నట్టున్నాయి.
TNN | Updated:
Jan 27, 2016, 11:15AM IST
ప్రిన్స్ వద్దన్నాడు... సూర్య హిట్ కొట్టాడు
గజిని సినిమా తమిళంలోనే కాదు, తెలుగులో కూడా సూపర్ హిట్ అయ్యింది. అందులో చేసిన అసిన్‌కి, సూర్యకి మంచి అవకాశాల్ని తెచ్చిపెట్టింది. తెలుగులో సూర్య మార్కెట్ ఆ సినిమాతోనే పెరిగిపోయింది. అసిన్ అయితే బాలీవుడ్ కే ఎగుమతి అయిపోయింది. ఆ సినిమాని ఇష్టపడి మరి అమీర్ ఖాన్ హిందీలో రీమేక్ చేశాడు. అక్కడ కూడా బంపర్ హిట్ కొట్టింది. ఇలాంటి సినిమాని మహేష్ బాబు వదిలేసుకున్నాడు. ఇటీవలే ఈ విషయం బయటికి వచ్చింది. మొదట మురుగదాస్ గజిని కథని సిద్ధం చేసుకుని మహేష్ కి వినిపించాడట. అప్పటికే మహేష్ నాని సినిమా ఇచ్చిన షాక్ లో ఉన్నాడట. వెంటనే మరొక ప్రయోగం చేయలేనని చెప్పి, సినిమాని తిరస్కరించాడు. దాంతో అవకాశం సూర్యకి వెళ్లింది. ఇప్పుడు మళ్లీ అదే సీన్ రిపీట్ అయ్యేట్టు కనిపిస్తోంది. ఎందుకంటే సూర్య ప్రస్తుతం 24 అనే సినిమా చేస్తున్నాడు. ఆ సినిమా దర్శకుడు విక్రం కుమార్ ముందు ఆ కథను మహేష్ కు వినిపించాడు. కథ నచ్చింది కానీ అభిమానులకు నేను ఆ పాత్రలో నచ్చుతానో లేదో అని సినిమాని తిరస్కరించాడట. మళ్లీ ఆ సినిమా సూర్య ఖాతాలో పడింది. ఇప్పటికే ఆ సినిమా పోస్టర్స్ విడుదలయ్యాయి. వాటిని చూస్తుంటే మరొక బంపర్ హిట్ కొట్టేట్టే కనిపిస్తున్నాడు సూర్య. ఇది కూడా హిట్ అయితే... మహేష్ రెండు బ్లాక్ బస్టర్ సినిమాలను చేతులారా వదిలేసుకున్నవాడే అవుతాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.